Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: munkavállalókra a Munka Törvénykönyvérõl szóló 1992. évi XXII. törvény (a továbbiakban: Mt.)
Paragraph Index: 264

(5) A panaszt az intézkedést követõ 8 napon belül az intézkedést foganatosító vámszervnél (kirendeltségnél), illetve nyomozó szervnél lehet elõterjeszteni. A panaszt a beérkezéstõl számított 15 napon belül az intézkedést foganatosító vámszerv vezetõje (az intézkedést foganatosító kirendeltség operatív vezetését ellátó vezetõje), illetve nyomozó szerv vezetõje indokolással ellátott határozattal bírálja el, amely ellen a közléstõl számított 8 napon belül a határozatot hozó vámszervnél (kirendeltségnél), illetve nyomozó szervnél benyújtandó, de az elbírálásra jogosult felettes szervhez címzett fellebbezéssel lehet élni. A fellebbezést az ügy összes iratával a fellebbezési határidõ leteltétõl számított nyolc napon belül kell felterjeszteni, kivéve, ha a panaszt elbíráló határozatot hozó vámszerv (kirendeltség), illetve nyomozó szerv a határozatát visszavonja, vagy a fellebbezésnek megfelelõen módosítja, kijavítja vagy kiegészíti.

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes